ไฟแนนซ์
ใจฮิน
9 เม.ย. 2558

ใจฮิน
...หลังสงกรานต์นี้ สมหมาย ภาษี รมว.คลัง เตรียมโยกย้ายผู้บริหารกระทรวงการคลัง เนื่องจากตำแหน่งผู้อำนวยการสำนักงานบริหารหนี้สาธารณะ (สบน.) ว่างลง ทำให้ต้องหาคนมาเติม ส่งผลสะเทือนตำแหน่งอื่นๆ หลายกรมอาจถูกปรับเปลี่ยนเพื่อกระชับพื้นที่การบริหารเศรษฐกิจมีประสิทธิภาพมากขึ้น
...ตำแหน่งผู้อำนวยการ สบน.คนใหม่ มีชื่อ สุวิชญ โรจนวานิช ผู้ตรวจกระทรวงการคลัง เป็นเต็งหนึ่งเนื่องจากเป็นลูกหม้อ สบน. ได้รับการยอมรับจากข้าราชการ ส่วนคนที่จะแทรกขึ้นมาก็มีชื่อ พงษ์ภาณุ เศวตรุนทร์ รองปลัดกระทรวงการคลัง ขึ้นมาเป็นคู่แข่ง
...สุพจน์ อาวาส กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ขยันทำงานฟื้นฟูฐานะธนาคาร 24 ชั่วโมง ถึงขนาดทำป้ายใส่เบอร์มือถือติดไว้ทุกสาขาให้พนักงานและลูกค้าที่มีปัญหาโทรสายตรงถึงทันที
...การแต่งตั้งผู้ว่าการธนาคารแห่งประเทศไทย (ธปท.) ต้องลุ้นมากขึ้นว่า จะมีการตั้งคนหนุ่มไฟแรงเป็นที่ยอมรับของแวดวงการเงินและการเมือง หรือว่าจะโยกข้าราชการระดับสูงที่มีความรู้ด้านการเงินการคลัง มานั่งในตำแหน่งผู้ว่า ธปท.คนใหม่